**Mi-e dor ( soției mele )**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e dor

de vânt, de valuri și de mare,

de liniștea și fericirea ta,

de tot ce-i sfânt și de nemărginire,

de-ntreagă tinerețea mea...

Mi-e dor

de pașii rătăciți prin lume,

de viața-mi împlinită dar fugară,

de clipa de iubire efemeră,

de lacrima-ți dulce amară...

Mi-dor

de liniște deplină-n absolut,

de tumult, forfotă și hărmălaie,

de cer senin și de furtună,

de soare aspru și de ploaie...

Mi-e dor de dorurile toate

Ce s-au pierdut printre ruine,

Mi-e dor de primăvara nunții noastre,

Și mi-e atâta dor de tine !